cyanic-selkie/wikianc huggingface dataset:
উমামা বিনতে হামজা
জীবনী
মুহাম্মদ উমামাকে সবসময় একটি প্রশ্ন জিজ্ঞাসা করতেন, বিভিন্নভাবে অনুবাদ হয়েছে যে, "আমি কি সালামাকে এখনো পুরস্কৃত করেছি?" বা "আপনি কি সালামাকে এখনো পুরস্কৃত করিনি?" তবে বলা হয়ে থাকে যে "তিনি" যতদিন বেঁচে ছিলেন ততক্ষণ বিয়ে আনুষ্ঠানিকভাবে পূর্ণ হয় নি। এটি "তিনি" বলতে মুহাম্মদকে উল্লেখ করেছেন নাকি সালামাকে উল্লেখ করা হয়েছে তা পরিষ্কার নয়। অন্য একটি মত অনুসারে, উমামা সালামার ভাই উমরকেও বিয়ে করেছিলেন, কারণ হিসেবে বলা হয় যে (যদিও নাম ভুল যদি না হয়) সালামা তাকে তালাক দিয়েছিলো।
সিয়াং জেলা
সিয়াং জেলা উত্তর পূর্ব ভারতের চীন সীমান্তে অবস্থিত অরুণাচল প্রদেশ রাজ্যের ২৫ টি জেলার (২০২০ খ্রিস্টাব্দ অবধি) মধ্যে একটি (২১তম) জেলা৷ জেলাটির জেলাসদর বোলেং শহরে অবস্থিত৷ পশ্চিম সিয়াং ও পূর্ব সিয়াং জেলা থেকে কিছু কিছু তহশিল নিয়ে সিয়াং জেলা গঠন করা হয়৷ বর্তমানে এই জেলাতে রয়েছে ৩২ নং রামগং কায়িং ও ৩৫ নং বোলেং পাঙ্গিন নির্বাচন কেন্দ্র দুটি৷ ২০১৫ খ্রিস্টাব্দে ২৭শে নভেম্বর তৎকালীন মুখ্যমন্ত্রী নাবাম তুকি এই জেলাটিকে আনুষ্ঠানিকভাবে স্বীকৃৃতি দান করেন৷
জেলাটির নাম এসেছে ঐ জেলার মধ্য দিয়ে প্রবাহাত ঐতিহ্যবাহী সিয়াং নদীর নাম থেকে৷ মনে করা হয় সিয়াং শব্দটি আংসি হিমবাহের নামের অপভ্রংশ ও পুনর্বিন্যাসের ফল৷ স্থানীয় আদি ভাষায় 'আসি' শব্দের অর্থ 'জল' এবং 'সি' শব্দের অর্থ 'এই', এখানে 'এই' বলতে আংসি হিমবাহের কথা উল্লেখ করা হচ্ছে৷ উত্তরে হিমালয়ের দিকে তিব্বতের বুরাং প্রদেশে রয়েছে এই হিমবাহটি৷ সাংপো নদীর উৎপত্তিস্থল এই আংসি হিমবাহ অঞ্চেল পাদদেশে সংখ্যাগরিষ্ঠভাবে আদি জনগোষ্ঠীরই বসবাস৷
অবস্থান
ভৌগোলিকভাবে, অরুণাচল প্রদেশের সিয়াং নদীকেন্দ্রিক সিয়াং বলয়ের জেলাগুলির মধ্যস্থলে রয়েছে এই সিয়াং জেলা৷ জেলাসদর বোলেং পাসিঘাট থেকে ১০০ কিলোমিটার উত্তর পশ্চিমে, আলং থেকে ৪৫ কিলোমিটার উত্তরপূর্বে এবং পাঙ্গিন থেকে ২২ কিলোমিটার উত্তরে অবস্থিত৷
ইতিহাস
২০১৩ খ্রিস্টাব্দের ২১শে মার্চ তৎকালীন অরুণাচল প্রদেশের মুখ্যমন্ত্রী নতুন সিয়াং জেলার প্রস্তাব বিবেচনা করার কথা প্রস্তাবিত করেন৷ প্রায় আঠেরো মাস পরে পাঙ্গিন শহরকে নতুন জেলার অস্থায়ী জেলাসদর বলে ঘোষণা করা হয় কিন্তু স্থানীয়দের আলোচনার ভিত্তিতে পরবর্তীকালে বোলেং শহরকে জেলাসদরের মর্যাদা দেওয়া হয়৷
২০১৫ খ্রিস্টাব্দের ২৭ নভেম্বর নাবাম তুকি পাঙ্গিনে দাঁড়িয়ে অরুণাচল প্রদেশের ২১তম জেলা হিসাবে সিয়াঙের নাম ঘোষণা করেন৷ নতুন জেলা গঠনের ফলে জনসাধারণের প্রশাসনিক সুবিধা ও সহযোগিতা প্রাপ্তি সহজতর হয়ে ওঠে৷ পাঙ্গিনের পেরামে জেলাশাসকের আবাসস্থল, ছোটো স্টেডিয়াম, বিদ্যালয়, চিকিৎসালয়, থাকার ঘর, সেতু এবং পাকা রাস্তা তৈরীর জন্য ও অন্যান্য ক্ষেত্রে উন্নয়মূলক কাজের একাধিক ঘোষণা ও বিনিয়োগের প্রতিশ্রুতি দেওয়া হয়৷
প্রশাসনিক বিভাগ
জেলাটিতে ৪ টি মহকুমা ও মোট নয়টি জেলা পরিষদ রয়েছে৷
বিধানসভা কেন্দ্র
সিয়াং জেলাতে দুটি বিধানসভা কেন্দ্র রয়েছে:
ধদ
ধদ (ਢੱਡ) হলো বালিঘড়ি আকৃতির একধরনের ঐতিহ্যবাহী বাদ্যযন্ত্র, যা মূলত ভারতের পাঞ্জাবে প্রচলিত। সাধারণত ধদি গায়করা গান গাওয়ার সময় ধদ ব্যবহার করে থাকে।   তবে ধদি ছাড়াও এই অঞ্চলের অন্যান্য লোকগায়করাও এটি ব্যবহার করে থাকে। অঞ্চলভেদে এটি ধদ্দ্ বা ধধ্ নামেও পরিচিত।
শৈলী ও বাদন
কাঠ দিয়ে বালিঘড়ির আকৃতিতে (অর্থ্যাৎ মাঝখানে চিকন তবে দুপ্রান্তের দিকে ক্রমশ মোটা ) ধদ তৈরি করা হয়। উভয় প্রান্ত পর্দাকে পরস্পরের সাথে দড়ি দিয়ে মূল কাঠামোর সাথে শক্ত করে বাঁধা হয় যা যন্ত্রটিকে দৃঢ়ভাবে একত্রে ধরে রাখতে সহায়তা করে। এর নকশাটি অন্যান্য ভারতীয় ঢাকগুলোর (যেমন-সাধারণ ডমরু, উডুকাই, ইডেক্কা) সাথে বেশ সাদৃশ্যপূর্ণ। ডমরুর প্রান্তগুলোতে আঘাত করার জন্য গিঁটযুক্ত আলাদা দড়ি ব্যবহার করা হয়, তবে ধদে এমন কোন আলাদা দড়ি ব্যবহার করা হয় না। ডমরু খুব দ্রুত কাঁপুনি/ঘোরানোর মাধ্যমে বাজানো হয় যাতে গিঁটযুক্ত দড়িগুলো তার প্রান্তে আঘাত করে শব্দ সৃষ্টি করে  এবং তা কখনো কখনো কাঠি দিয়েও বাজানো হয়। উডুকাই এবং ধদ বাজানোর কৌশল প্রায় একই, তবে এদুটোর সামাজিক তাৎপর্য আলাদা। ধদ বাজানো হয় এর এক প্রান্তে আঙুলের সাহায্যে ঠোকা দিয়ে/আঘাত করার মাধ্যমে।
লুসাইল
লুসাইল (لوسيل) হল কাতারের নবনির্মিত ২য় বৃহত্তম শহর। এটি আল দায়েনের পৌরসভার দক্ষিণে উপকূলীয় অঞ্চলে অবস্থিত এবং দোহা থেকে লুসাইল প্রায় উত্তরে। এটি প্রায়  ব্যাপী বিস্তৃত হবে এবং এতে  ৪৫০,০০০ লোকের থাকার জন্য অবকাঠামো থাকবে। অনুমান করা হয় যে, তাদের মধ্যে ২৫০,০০০ জন বা তার কম স্থায়ী বাসিন্দা হবেন এবং ১৯০,০০০ জন অফিস কর্মী ও ৬০,০০০ খুচরা কর্মী থাকবেন।
মেরিনা, আবাসিক এলাকা, দ্বীপ রিসোর্ট, বাণিজ্যিক জেলা, বিলাসবহুল কেনাকাটা ও অবসর সুবিধা, গল্ফ কোর্স সম্প্রদায়, মানুষের তৈরি দ্বীপ ও বেশ কয়েকটি বিনোদন জেলা রাখার পরিকল্পনা করা হয়েছে। নির্মাণ কাজ এখনো চলমান আছে। পার্সন কর্পোরেশন ও ডর্শ -গ্রুপের সাথে রাষ্ট্রনিয়ন্ত্রিত বিকাশকারী সংস্থা কাতারি দিয়ার দ্বারা এর উন্নয়ন কাজ করা হচ্ছে। ২০২২ ফিফা কাতার বিশ্বকাপের অন্যতম ভেন্যু লুসাইল স্টেডিয়াম ছিল।
উমরের চুক্তি
উমর চুক্তি (Pact of Umar; شروط عمر) হলো সিরিয়া, মেসোপটেমিয়া বা জেরুসালেমের মুসলমান এবং খ্রিস্টানদের মধ্যে একটি চুক্তি। যা পরবর্তীতে ইসলামী আইনশাস্ত্রে একটি যাজকীয় মর্যাদা অর্জন করেছিল।
ইতিহাস
৬৩৮ খ্রিস্টাব্দে ইয়ারমুক যুদ্ধে ইলিয়া তথা বাইতুল মুকাদ্দাস বিজয়ের পর নগরের চাবি গ্রহণ করতে দ্বিতীয় খলিফা ওমর সেখানে আসেন। শুক্রবার তিনি খুতবা পড়ে জুমার নামাজ আদায় করেন। ১৫ দিন অবস্থান করে স্থানীয় খ্রিস্টান অধিবাসীর সঙ্গে নিরাপত্তাবিষয়ক চুক্তি করেন। বাইতুল মুকাদ্দাসের খ্রিস্টানদের প্রধান ও বাইজেন্টাইন সরকারের প্রতিনিধি সোফরোনিয়াসের সঙ্গে চুক্তিটি সম্পন্ন হয়। বাইতুল মুকাদ্দাসে মুসলিম ও খ্রিস্টানদের মধ্যে সম্প্রীতিপূর্ণ জীবন গঠনে ঐতিহাসিক চুক্তিনামাটি ব্যাপক ভূমিকা রাখে।
চুক্তির বিষয়বস্তু
এটি ছিল ওমর এর পক্ষ থেকে ইলিয়া (বাইতুল মুকাদ্দাস) নগরবাসীকে প্রদত্ত নিরাপত্তা চুক্তি। তাঁদের প্রাণ, সম্পদ, গির্জা, ক্রুশ, সুস্থ-অসুস্থ ও সব অনুষ্ঠানের নিরাপত্তা প্রদান করেন তিনি। মুসলিমরা তাদের কোনো গির্জা দখল করবে না এবং ধ্বংস করবে না। তাঁদের জীবন, বসবাসের ভূমি, সম্পদ ও ক্রুশ কোনো কিছু বিনষ্ট করা হবে না। জোরপূর্বক ধর্মান্তরিত করা হবে না। তাঁদের কাউকে আঘাত করা হবে না। তাঁদের সঙ্গে কোনো ইহুদি জেরুজালেমে বসবাস করবে না।
মাদায়েন ও অন্য শহরবাসীর মতো ইলিয়াবাসীও জিজিয়া প্রদান করবে। তাঁরা বাইজেন্টাইন ও ডাকাতদের পরিত্যাগ করবে। জেরুজালেমের কেউ বাইজেন্টাইনের সঙ্গে চলে যেতে চাইলে ক্রুশ ও গির্জা ছাড়া নিজের সম্পদ নিয়ে নিরাপদ গন্তব্যে পৌঁছা পর্যন্ত নিরাপদে চলে যেতে পারবে। গ্রামবাসীর কেউ শহরে অবস্থান করতে চাইলে ইলিয়াবাসীর মতো তাদেরও জিজিয়া প্রদান করতে হবে। যে যার মতো বাইজেন্টাইন চলে যেতে পারবে কিংবা পরিবারের কাছে ফিরে আসতে পারবে। ফসল কাটার আগে তাঁদের কাছ থেকে কিছুই গ্রহণ করা হবে না।
দালাল বাজার জমিদার বাড়ি
দালাল বাজার জমিদার বাড়ি বাংলাদেশের লক্ষ্মীপুর জেলার লক্ষ্মীপুর সদর উপজেলার দালাল বাজার নামক স্থানে অবস্থিত এক ঐতিহাসিক জমিদার বাড়ি।
অবস্থান
লক্ষীপুর জেলার দালালবাজারের লক্ষীপুর মৌজায় অবস্থিত এই প্রাচীন জমিদার বাড়ি।
আয়তন
বাড়িটি পাঁচ একর জায়গার উপর প্রতিষ্ঠিত।
ইতিহাস
প্রায় ৪০০ বছর আগে এই জমিদার বাড়িটি জমিদার লক্ষ্মী নারায়ণ বৈষ্ণব প্রতিষ্ঠা করেন। তার আদি নিবাস ছিল ভারতের কলকাতায়। পরবর্তীতে তিনি লক্ষ্মীপুরে এসে এই জমিদারীর সূচনা করেন। তাই অনেকের কাছে এটি লক্ষ্মী নারায়ণ বৈষ্ণবের বাড়ি হিসেবেও পরিচিত। বর্তমানে দালাল বাজার জমিদার বাড়ি হিসেবে পরিচিতির কারণ হচ্ছে তার বংশধররা ব্রিটিশ শাসনামলে এই অঞ্চলের বাণিজ্যিক এজেন্ট ছিল। তাই স্থানীয় লোকেরা তাদেরকে ব্রিটিশদের দালাল বলে আখ্যায়িত করে। আর ঐখান থেকেই এই স্থানটির দালাল বাজার হিসেবে পরিচিতি লাভ করে। ভারতবর্ষ ভাগ হওয়ার আগ পর্যন্ত জমিদার বংশধররা একাধারে এখানে জমিদারী পরিচালনা করতে থাকেন। পরবর্তীতে নোয়াখালী-লক্ষ্মীপুরের সাম্প্রদায়িক দাঙ্গার সময় তারা এই জমিদার বাড়ি ত্যাগ অন্যত্র চলে যায়। আর এইভাবেই এই জমিদার বংশ ও জমিদারীর সমাপ্তি ঘটে।।
দর্শনীয় বিষয়
এই বাড়ির রাজকীয় প্রবেশদ্বার, প্রাসাদ,অন্দরমহল ও শান বাঁধানো পুকুর ঘাট পর্যটকদের বিমোহিত করে।
মে হুইটি
ডেম ম্যারি লুইস ওয়েবস্টার, ডিবিই (১৯ জুন ১৮৬৫ - ২৯ মে ১৯৪৮) ছিলেন একজন ইংরেজ অভিনেত্রী। মঞ্চ ও চলচ্চিত্র জগতে তিনি মে হুইটি নামে অধিক পরিচিত এবং পরবর্তীকালে তার দাতব্য কার্যক্রমের জন্য তিনি ডেম মে হুইটি নামে পরিচিতি লাভ করেন। তিনি দ্বিতীয় নারী বিনোদনকর্মী হিসেবে ডেম খেতাব লাভ করেন। তার বাড়িতেই ব্রিটিশ অভিনয়শিল্পীদের সংঘ ইকুইটি প্রতিষ্ঠিত হয়েছিল। যুক্তরাজ্যে সফল কর্মজীবনের পর তিনি ৭২ বছর বয়সে হলিউড চলচ্চিত্রে কাজ করেন। সেখানে তিনি নাইট মাস্ট ফল (১৯৩৭) ও মিসেস মিনিভার (১৯৪২) চলচ্চিত্রে অভিনয়ের জন্য দুইবার শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।
প্রারম্ভিক জীবন
মে হুইটি ১৮৬৫ সালের ১৯শে জুন ল্যাঙ্কাশায়ারের লিভারপুলে জন্মগ্রহণ করেন। তার পিতা উইলিয়াম আলফ্রেদ হুইট (আনু. ১৮৩৭-১৮৭৬) ছিলেন একটি সংবাদপত্রের মালিক। এবং তার মাতা ম্যারি লুইজা (বিবাহপূর্ব অ্যাশটন, আনু. ১৮৩৭-১৮৯৪)। তার পিতামহ মাইকেল জেমস হুইটি ছিলেন লিভারপুলের প্রধান কনস্টেবল ও লিভারপুল ডেইলি পোস্ট-এর প্রতিষ্ঠাতা।
ধলাকোমর সুইবাতাসি
ধলাকোমর সুইবাতাসি (বৈজ্ঞানিক নাম: Zoonavena sylvatica) (ইংরেজি নাম white-rumped spinetail বা white-rumped needletail) Apodidae পরিবারের এক প্রজাতির পাখি ।
বিস্তৃতি
ধলাকোমর সুইবাতাসি বাংলাদেশ, ভারত (পশ্চিমঘাট পর্বতমালা)ও নেপাল জুড়ে দেখা যায়।বাংলাদেশের চট্টগ্রাম অঞ্চলের দেখা যায়।
বর্তমান অবস্থা এবং সংরক্ষণ
ধলাকোমর সুইবাতাসি বৈশ্বিক অবস্থা পাখিটি ন্যূনতম বিপদগ্রস্ত এবং বাংলাদেশের অবস্থায় অপ্রতুল-তথ্য। পাখটি ২০০৩ সালে কক্সবাজারের ইনানিতে একটিকে দেখা গেছে।
এডয়ার্ড এ. ডয়সি
এডয়ার্ড অ্যাডেলবার্ট ডয়সি (জন্ম: ১৩ নভেম্বর, ১৮৯৩ - মৃত্যু: ২৩ অক্টোবর, ১৯৮৬) একজন মার্কিন প্রাণরসায়নবিদ। ভিটামিন কে আবিষ্কারের জন্য ১৯৪৩ সালে চিকিৎসাবিজ্ঞানে নোবেল পুরস্কার লাভ করেন।
জন্ম ও শিক্ষাজীবন
ডয়সি ইউনিভার্সিটি অফ ইলিনয় অ্যাট আর্বানা-শ্যাম্পেইন থেকে ১৯১৪ সালে বিএ এবং ১৯১৬ সালে এমএস ডিগ্রি লাভ করেন। ১৯২০ সালে হার্ভার্ড বিশ্ববিদ্যালয় থেকে পিএইচডি ডিগ্রি লাভ করেন।
ম্যাজি ও. টাইসন
ম্যাজি ওয়লি টাইসন (জন্ম: ১৯০০ - ৩রা মার্চ ১৯৭৫ ) ছিলেন একজন মার্কিন ভূগোলবিদ। তিনি ১৯২০-এর দশক থেকে ১৯৭০-এর দশক পর্যন্ত ঐতিহ্যবাহী কৃষ্ণাঙ্গ কলেজগুলোতে (হিস্টোরিক্যালি ব্ল্যাক কলেজ) অধ্যাপনা করেছিলেন, যার মধ্যে টেনেসি স্টেট কলেজেই বিশ বছরেরও বেশি সময় অতিবাহিত করেছিলেন।
প্রাথমিক জীবন এবং শিক্ষা
টাইসন মূলত মার্কিন যুক্তরাষ্ট্রের ফ্লোরিডার জ্যাকসনভিলের একজন বাসিন্দা। তিনি ফ্লোরিডা এ অ্যান্ড এম কলেজে দুই বছর পড়াশোনা করেছেন এবং ১৯২২ সালে হাওয়ার্ড বিশ্ববিদ্যালয় থেকে স্নাতক ডিগ্রি অর্জন করেছিলেন। ১৯৩৭ সালে তিনি ওহাইও স্টেট ইউনিভার্সিটি থেকে ভূগোল বিষয়ে স্নাতকোত্তর ডিগ্রি অর্জন করেছিলেন। তার সন্দর্ভের শিরোনাম ছিল "এ ফ্লোরিডা ফসফেট ল্যান্ডস্কেপ"। তিনি সিরাকিউজ বিশ্ববিদ্যালয়ে ডক্টরেটাল কাজ করেছেন, তবে আকস্মিকভাবে স্বাস্থ্যগত সমস্যা দেখা দিয়েছিলো। যার কারণে তিনি ডক্টরেট শেষ করতে পারেন নি।
কর্মজীবন
টাইসন ১৯৪৬ সালে টেনেসি স্টেট কলেজের ভূগোল বিভাগে শিক্ষক হিসেবে যোগদানের পূর্বে বেনেট কলেজ, বেথুন-কুকম্যান কলেজ, ফ্লোরিডা এ অ্যান্ড এম কলেজ এবং সাউদার্ন ইউনিভার্সিটিতে শিক্ষকতা করেছিলেন। তিনি ১৯৬৯ সাল পর্যন্ত সেখানে পাঠদান করেছিলেন এবং দীর্ঘ শিক্ষকতার ক্যারিয়ারের জন্য সহকর্মীরা তাকে "কিংবদন্তি" হিসেবে বিবেচনা করেছিলো।
দ্বিতীয় বিশ্বযুদ্ধের সময় টাইসন ফ্লোরিডার লিওন কাউন্টিতে একটি প্যানেলের নেতৃত্ব দিয়েছিলেন, প্যানেলটির কাজ ছিলো যুদ্ধের সময় (দ্রব্য)মূল্য বিধিমালার সাথে কালো ব্যবসার (ব্ল্যাক বিজনেস) উপস্থিতি পর্যবেক্ষণ করা। তিনি "ভূগোলবিদদের নিকট যুদ্ধ ও যুদ্ধ-পরবর্তী চ্যালেঞ্জসমূহ" (ওয়ার অ্যান্ড পোস্ট-ওয়ার চ্যালেঞ্জেস টু জিওগ্রাফার্স) (১৯৪৪), এবং "শান্তির জন্য সংহতি যুদ্ধের জন্য সংহতি থেকে যা শিখতে পারে" (হোয়াট মোবিলাইজেশন ফর পিস ক্যান লার্ন ফ্রম মোবিলাইজেশন ফর ওয়ার) (১৯৪৫) নিবন্ধগুলিতে যুদ্ধের কাজ সম্পর্কে লিখেছেন।
টাইসন এএইউডাব্লিউ-এর ন্যাশভিল শাখায় এবং ভগিনীসঙ্ঘ জিটা ফাই বিটাতে সক্রিয় ছিলেন। ১৯৫৪ এবং ১৯৫৫ সালে তিনি আমেরিকা যুক্তরাষ্ট্রের ভার্জিন দ্বীপপুঞ্জে শিক্ষক এবং পরামর্শক হিসাবে কাজ করার জন্য কলেজ থেকে ছুটি নিয়েছিলেন।
ব্যক্তিগত জীবন
ম্যাজি টাইসন ১৯২৮ সালে ফেলো-অধ্যাপক অরেলিয়াস সাউথাল স্কটের সাথে বিবাহবন্ধনে আবদ্ধ করেছিলেন; তারা ওহাইওতে একসাথে একটি গ্রীষ্মকালীন ক্যাম্প সঞ্চালনা করেছিলেন এবং ১৯৩০ এর দশকে তাদের বিবাহবিচ্ছেদ হওয়ার আগপর্যন্ত বেথুন-কুকম্যান কলেজের অনুষদে দুজনে একসাথেই ছিলেন। তিনি ১৯৭০ সালে শিক্ষকতার পেশা থেকে অবসর গ্রহণ করেন এবং ১৯৭৫ সালে ভার্জিন দ্বীপপুঞ্জের সেন্ট থমাসের একটি হাসপাতালে ক্যান্সার সমস্যা এবং হৃদযন্ত্রের ব্যর্থতার কারণে মারা যান।
সন্দর্ভ (থিসিস)
ম্যাজি ওয়লি টাইসন এ ফ্লোরিডা ফসফেট ল্যান্ডস্কেপ (A Florida Phosphate Landscape) বা একটি ফ্লোরিডা ফসফেট ভূদৃশ্য শিরোনামে একটি সন্দর্ভ রচনা করেছেন যা প্রকাশিত হয় ওহাইও স্টেট ইউনিভার্সিটি থেকে। এতে তাকে সহযোগিতা করেছিলেন রাইট, এ.জে.। এছাড়াও ১৯৪৪ সালে তিনি "ভূগোলবিদদের নিকট যুদ্ধ ও যুদ্ধ-পরবর্তী চ্যালেঞ্জসমূহ" (War and Post-War Challenges to Geographers) একটি প্রবন্ধ লিখেন। এরপর ১৯৪৫ সালে "শান্তির জন্য সংহতি যুদ্ধের জন্য সংহতি থেকে যা শিখতে পারে" (What Mobilization For Peace Can Learn From Mobilization For War) নামে আরো একটি প্রবন্ধ লিখেছিলেন। দুটো প্রবন্ধেরই মূল বিষয়বস্তু ছিলো যুদ্ধ যাতে যুদ্ধের কার্যাদি, প্রভাব, প্রয়োজনীয়তা, অপ্রয়োজনীয়তা তুলে ধরা হয়েছিলো।
সেক্স ওয়ার্ল্ড
সেক্স ওয়ার্ল্ড ১৯৭৭  সালের মার্কিন পর্নোগ্রাফিক বিজ্ঞান কল্পকাহিনী চলচ্চিত্র যা অ্যান্থনি স্পিনেলি দ্বারা পরিচালিত এবং স্পিনেলি ও ডিন রজার্স দ্বারা রচিত, স্পিনেলির একটি গল্প থেকে। এতে অভিনয় করেছেন অ্যানেট হ্যাভেন, লেসলি বোভি, শ্যারন থর্প, ডেসারি ওয়েস্ট এবং অ্যাম্বার হান্ট। চলচ্চিত্রটি মূলত সেক্স ওয়ার্ল্ড নামে পরিচিত একটি কাল্পনিক রিসোর্টে সংঘটিত হয়, যেখানে ব্যক্তিরা তাদের গোপন যৌন আকাঙ্ক্ষাগুলির মধ্যে বাঁচতে পারে এবং অ্যান্ড্রয়েড সেক্সবটগুলির সাহায্যে তাদের বাধাগুলি কাটিয়ে উঠতে পারে।
সেক্স ওয়ার্ল্ডকে ওয়েস্টওয়ার্ল্ড চলচ্চিত্রের একটি স্পুফ বা প্যাস্টিচ হিসাবে বর্ণনা করা হয়েছে,  এবং একে পর্ন প্যারোডি বলা হয়েছে।
গাধি
ঐতরেয় ব্রাহ্মণে গাধিকে 'গাথিন' বলে উল্লেখ করা হয়েছে। গাথিন কুশিকের পুত্র। গাধির পুত্র বিশ্বামিত্র এবং গাধির পৌত্র মধুচ্ছন্দা ঋষি। গাধি কান্যকুব্জে রাজত্ব করতেন।
জন্ম বৃত্তান্ত
বিষ্ণুপুরাণে বলা হয়েছে,  চন্দ্রবংশীয় জহ্নুর বংশধারায় জাত কুশের পুত্র কুশাশ্ব। কুশাশ্ব একদা ইন্দ্রের তুল্য পুত্রলাভ করবার জন্য তপস্যা করেছিলেন। তিনি কঠিন থেকে কঠিনতর তপস্যা করছেন দেখে দেবরাজ ইন্দ্র 'আর কেউ আমার তুল্য না হোক' এই ভাবনায় নিজেই কুশাশ্বের পুত্ররূপে জন্ম নিলেন।
রামায়ণে বলা হয়েছে কুশের পুত্র কুশনাভ। তাঁর পুত্র গাধি।
মহাভারতের বিবরণ বিষ্ণুপুরাণের বিবরণকে সমর্থন করে। কিন্তু মহাভারতে গাধির পিতার নাম বলা হয়েছে কুশিক।
ঋচীক-সত্যবতীর বিবাহ
মহাভারতের বনপর্বে এবং বিষ্ণুপুরাণে গাধি রাজার কন্যা সত্যবতী ও ঋচীকের বিবাহের বর্ণনা আছে।
বনবাসকালে গাধিরাজার অপ্সরাতুল্য একটি কন্যার জন্ম হয়েছিল। সেই-ই সত্যবতী। একদিন ভৃগুবংশীয় ঋচীক সেই কন্যার পাণি প্রার্থনা করেন। ঋচীক ছিলেন অত্যন্ত ক্রুদ্ধ স্বভাবের এবং বয়সে প্রবীণ। সেই কারণে ঋচীককে কন্যা সম্প্রদান করবার অনিচ্ছায় গাধি বললেন, 'পূর্বপুরুষেরা আমাদের বংশ যে রীতি-নীতি প্রচলন করে গিয়েছেন তা আমাদের পালন করা উচিত[কন্যাপণ?]। সুতরাং হে ব্রাহ্মণশ্রেষ্ঠ! কানের ভিতর রক্তবর্ণ,  কানের বাইরের বর্ণ শ্যাম, অন্য সমস্ত অঙ্গ পাণ্ডুবর্ণ, মুখ হবে চন্দ্রের মতো এবং অত্যন্ত দ্রুতগামী হবে এমন এক হাজার ঘোড়া আপনি আমায় এনে দিন।' মহর্ষি ঋচীক এই প্রস্তাবে সম্মত হলেন। তিনি তখনই বরুণ দেবের কাছে গিয়ে সেই রকম একহাজার ঘোড়া চাইলেন।
বরুণদেব প্রসন্ন মনে সেই ঘোড়াগুলো ঋচীককে এনে দিলেন।
ঋচীক শর্তপূরণ করেছেন। কন্যাশুল্ক দিয়েছেন। কাজেই আর অমত করা চলে না। তাই ঋচীকের সঙ্গেই সত্যবতীর বিবাহ দিলেন। এই বিবাহে দেবতারা বরযাত্রী হয়েছিলেন।
যখন ঋচীক বরুণদেবের নিকট এক সহস্র অশ্ব চেয়েছিলেন, তখন অদিতপুত্র বরুণ তাঁকে বলেছিলেন, 'যে স্থানে আপনার ইচ্ছা, সেই স্থানেই এইরকম একহাজার ঘোড়া উঠবে[অর্থাৎ জলের ভিতর থেকে উঠে আসবে]।' ঋচীক কান্যকুব্জের নিকট গঙ্গার তীরে দাঁড়িয়ে ঘোড়াগুলোর কথা চিন্তা করামাত্র একহাজার ঘোড়া উঠে এল। এই কারণে গঙ্গার তীরে ঐ স্থানকে অশ্বতীর্থ বলা হয়।
সত্যবতীর বিবাহ উপলক্ষ্যে পাওয়া অশ্বগুলি গাধিরাজা পুণ্ডরীক - যজ্ঞ করে ব্রাহ্মণদের দান করেছিলেন । ব্রাহ্মণদের থেকে আবার দুইশত করে অশ্ব রাজা হৰ্য্যশ্ব, দিবােদাস এবং উশীনর ক্রয় করেন । বাকি চার শত অশ্ব দস্যুদের দ্বারা অপহৃত হয় । পরবর্তীকালে গাধিপুত্র বিশ্বামিত্রের জন্য গালব হৰ্য্যশ্ব , দিবােদাস ও উশীনর রাজার নিকট থেকে গুরুদক্ষিণা পরিশােধের জন্য অশ্বগুলি সংগ্রহ করেছিলেন।[মহাভারতের উদ্যোগপর্বে গালব-মাধবীর গল্পে দ্রষ্টব্য]
পুত্রপ্রাপ্তি
[ জমদগ্নি নিবন্ধে 'জন্ম বৃৃৃৃৃত্তান্ত' অনুুুুচ্ছেদ দেখুন]
গাধিরাজা প্রজাপালক, ন্যায়পরায়ণ সত্যনিষ্ঠ হলেও বৃদ্ধবয়স পর্যন্ত সন্তানহীন ছিলেন। সেই কারণেই সম্ভবত সত্যবতীর জন্মের আগে তিনি বনবাসে গিয়েছিলেন। এবং সেখানেই সত্যবতীর জন্ম হয়, এবং তারও অনেক কাল পরে, সত্যবতীর বিয়ের পর গাধির নাতি[ জমদগ্নি] এবং পুত্র[ বিশ্বামিত্র] একই সঙ্গে জন্মে। সত্যবতী এবং তাঁর মাতা চরু ভক্ষণ এবং বৃক্ষ আলিঙ্গন করায় যে বিপর্যয় ঘটিয়েছিলেন, তার ফলে সত্যবতীর বংশে ক্ষত্রিয়গুণসম্পন্ম পুত্রের জন্ম হয় এবং সত্যবতীর মাতার বংশে পরবর্তী বংশধরেরা সবাই ব্রাহ্মণ হয়েছিল।
দুষ্টমেতৎ পুরা ভদ্রে জ্ঞাতঞ্চ তপস্যা ময়াঃ।
ব্রহ্মভূতং হি সকলং পিতুস্তব কুল ভবেৎ।।
গাধিরাজার কন্যা সত্যবতী হিমালয় পর্বত থেকে কৌশিকী নদীরূপে প্রবাহিত হন।
অন্যান্য
গাধি অতি জনপ্রিয় রাজা ছিলেন। যখন তিনি পুত্র বিশ্বামিত্রের রাজ্যভিষেক করে দেহত্যাগ করবার জন্য বনগমনের ইচ্ছা করলেন,  তখন তাঁর প্রজারা অত্যন্ত বিমর্ষ হয়ে তাঁকে বনে না যাবার জন্য অনুরোধ করেছিল। কিন্তু দৃঢ়সঙ্কল্প গাধি বিশ্বামিত্রকে সিংহাসনে বসিয়ে স্বর্গে চলে গেলেন।
কাপিতাল এ ইদেওলোজি
কাপিতাল এ ইদেওলোজি (Capital et Idéologie; "পুঁজি ও মতাদর্শ") ফরাসি অর্থনীতিবিদ তোমা পিকেতি রচিত ও ২০১৯ সালে প্রকাশিত একটি গ্রন্থ। এটি ২০১৩ সালে প্রকাশিত পিকেতি-র পূর্ববর্তী গ্রন্থ ল্য কাপিতাল ও ভাঁতে-উ্যনিয়েম সিয়েক্‌ল নামক গ্রন্থের উত্তরসূরী গ্রন্থ হিসেবে বিবেচিত (পিকেতি-র নিজের ভাষ্যমতেই), যাতে পিকেতি ইউরোপ ও মার্কিন যুক্তরাষ্ট্রে অর্থনৈতিক বৈষম্যের ইতিহাসের উপরে দৃষ্টি নিবদ্ধ করেছিলেন। কাপিতাল এ ইদেওলোজি-র পরিধি অপেক্ষাকৃত বৃহৎ, এবং পিকেতি এই দ্বিতীয় গ্রন্থটিকে বেশি পছন্দ করেন বলে মত প্রকাশ করেছেন। এই গ্রন্থে পিকেতি সম্পদের পুনর্বণ্টনের সম্ভাব্য উপায়গুলির রূপরেখা প্রদান করেছেন এবং অর্থনৈতিক বৈষম্যের পক্ষে বিভিন্নজনের প্রস্তাবিত ঐতিহাসিক ও সমসাময়িক যুক্তিগুলি নিয়ে আলোচনা করেছেন। সম্পদ পুনর্বণ্টনের লক্ষ্যে বইটিতে পিকেতি-র প্রস্তাবিত পদ্ধতিগুলির মধ্যে রয়েছে "সবার জন্য উত্তরাধিকার", যেখানে কোনও দেশের নাগরিকের বয়স ২৫ বছর হলে তাকে সরকারীভাবে অর্থপ্রদান করা হবে।
গ্রন্থটি অর্থনীতিবিদ ও বিশেষজ্ঞদের কাছ থেকে সামগ্রিকভাবে ইতিবাচক মূল্যায়ন লাভ করেছে। এছাড়া পিকেতি বইটির অংশবিশেষ কর্তন করতে অস্বীকৃতি জানানোর কারণেও বইটি আগ্রহের সঞ্চার করে, এবং এ কারণে গণচীনে বইটির প্রকাশনা নিষিদ্ধ করা হয়।
বাড়বকুণ্ড রেলওয়ে স্টেশন
বাড়বকুন্ড রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার সীতাকুন্ড উপজেলায় অবস্থিত একটি রেলওয়ে স্টেশন।
ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। চট্টগ্রাম-কুমিল্লা লাইনের স্টেশন হিসেবে বাড়বকুন্ড রেলওয়ে স্টেশন তৈরি করা হয়।
পরিষেবা
বাড়বকুন্ড রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
কুতুব শাহি রাজবংশ
কুতুব শাহি রাজবংশ (, కుతుబ్ షాహి రాజవంశము) ছিল ভারতের একটি তুর্কমেন বংশোদ্ভূত শিয়া মুসলিম রাজবংশ। এই রাজবংশ তুর্কমেনিস্তানের কারা কোয়ুনলু রাজবংশের সাথে সম্পর্কিত ধরা হয়। রাজবংশের সদস্যর কুতুব শাহি নামে পরিচিত ছিলেন। বর্তমান ভারতের কর্ণাটক,অন্ধ্রপ্রদেশ,তেলেঙ্গানা  অন্তর্গত এলাকা তৎকালীন গোলকুন্ডা সালতানাত তারা শাসন করেছেন। আদিল শাহি এবং নিজাম শাহিদের সাথে গোলকুন্ডা সালতানাতের সংঘর্ষ বিরতিহীনভাবে চলছিল। ১৬৩৬ সালে সম্রাট শাহজাহান কুতুব শাহিদেরকে মুঘলদের সার্বভৌমত্ব মেনে নিতে বাধ্য করেন। ১৬৮৭ সাল পর্যন্ত এই অবস্থা বজায় ছিল। এরপর সম্রাট আওরঙ্গজেব গোলকুন্ডা সালতানাত জয় করেন।
কুতুব শাহী পারস্য শিয়া সংস্কৃতির মহান পৃষ্ঠপোষক ছিলেন, অবশেষে এটি দাক্ষিণাত্যের আঞ্চলিক সংস্কৃতিও গ্রহীত হয়েছিল (তেলুগু সংস্কৃতি, ভাষা এবং উর্দুর সদ্য বিকশিত ডেকানি উপভাষায়)।  কুতুব শাহীরা তাদের ধর্মনিরপেক্ষ শাসনের জন্য পরিচিত ছিল।
ইতিহাস
১৬শ শতাব্দীতে রাজবংশের প্রতিষ্ঠাতা সুলতান কুলি কুতুব-উল-মুলক তার চাচা আল্লাহ-কুলি, কিছু আত্মীয় ও বন্ধুর সাথে দিল্লি আসেন। এরপর তিনি দক্ষিণে চলে যান এবং বাহমানি সুলতান মুহাম্মদ শাহর অধীনে চাকরি নেন। বাহমানি রাজ্য দক্ষিণাত্যের পাঁচটি সালতানাতে বিভক্ত হওয়ার পর তিনি গোলকুন্ডা জয় করেন। শীঘ্রই তিনি বাহমানিদের কাছ থেকে নিজের স্বাধীনতা ঘোষণা করেন। তিনি কুতুব শাহ উপাধি ধারণ করেন এবং গোলকুন্ডার কুতুব শাহি রাজবংশ প্রতিষ্ঠা করেন। ১৫৪৩ সালে তার নিজের পুত্র জামশেদ কুলি কুতুব শাহ তাকে হত্যা করে সুলতান হন। পরে ১৫৫০ সালে জামশেদ ক্যান্সারে মারা যান। জামশেদের তরুণ পুত্র এক বছর শাসন করেছেন। এরপর অভিজাতরা ইবরাহিম কুলিকে সুলতান হিসেবে ক্ষমতায় বসায়। মুহাম্মদ কুলি কুতুব শাহর শাসনামলে মুসলিম ও হিন্দুদের মধ্যে সম্পর্ক মজবুত ছিল। অনেক হিন্দু রাষ্ট্রীয় উচ্চপদ লাভ করে। এদের মধ্যে উল্লেখযোগ্য হলেন মন্ত্রী মদন্ন ও আক্কান্ন।
গোলকুন্ডা ও পরবর্তীকালে হায়দ্রাবাদ সালতানাতের রাজধানী ছিল। এই দুইটি শহর কুতুব শাহি সুলতানরা শোভিত করেছেন। এই রাজবংশ ১৭১ বছর গোলকুন্ডা শাসন করেছে। এরপর মুঘল সম্রাট আওরঙ্গজেব ১৬৮৭ সালে সালতানাত জয় করেন।
সংস্কৃতি
কুতুব শাহি সুলতানরা স্থাপত্য এবং শিক্ষার অনুরাগী ছিলেন। দরবারে ফার্সি সংস্কৃতি ও সাহিত্যের কদর করা হত। সুলতান মুহাম্মদ কুলি কুতুব শাহ দক্ষিণী উর্দু, ফার্সি ও তেলুগু ভাষায় কবিতা রচনা করেছেন। তিনি বিপুল কাব্যের সংগ্রহ রেখে গেছেন। পরবর্তী কবি ও লেখকরা ফার্সি, হিন্দি ও তেলুগু শব্দ ব্যবহার করে উর্দুতে রচনাকর্ম সম্পাদন করেছেন। ১৫৩৫ সাল নাগাদ কুতুব শাহি সুলতানরা রাজস্ব ও বিচারিক ক্ষেত্রে তেলুগু ভাষার ব্যবহার শুরু করেন।
প্রাথমিক পর্যায়ে কুতুব শাহি সুলতানরা ফার্সি সংস্কৃতির পৃষ্ঠপোষকতা করলেও পরবর্তীকালে দক্ষিণাত্যের স্থানীয় সংস্কৃতিকে গ্রহণ করেন। তেলুগু ভাষা এবং উর্দুর নবগঠিত দক্ষিণী শৈলী প্রধান হয়ে উঠে। কুতুব শাহি সুলতানদের মাতৃভাষা তেলুগু না হওয়া সত্ত্বেও তারা তেলুগু ভাষায় কথা বলতে ও লিখতে পারতেন। তেলুগুর পৃষ্ঠপোষকতার কারণে তারা তেলুগু সুলতান নামে আখ্যায়িত হয়েছিলেন।
কুতুব শাহি স্থাপত্য বৈশিষ্ট্যগতভাবে ছিল ইন্দো-ফার্সি। এতে হিন্দু, মুরিশ, মুঘল ও ফার্সি স্থাপত্যের সংমিশ্রণ ঘটেছে। গোলকুন্ডার কিছু ইন্দো-ফার্সি স্থাপত্যের উদাহরণ হল গোলকুন্ডা দুর্গ, কুতুব শাহি সমাধি, চারমিনার, চার কামান, মক্কা মসজিদ ও তুলি মসজিদ।
ধর্ম
কুতুব শাহি সুলতানরা শিয়া মতাবলম্বী ছিলেন। জুমার খুতবায় বারো জন শিয়া ইমাম এবং সাফাভিদের নাম উল্লেখ করা হত। তবে ১৬৩৬ সালে শাহজাহান আধিপত্য স্থাপনের পর এই প্রথা বন্ধ হয়ে যায়। শিয়া হলেও রাজ্যে সুন্নি ও হিন্দুদের প্রতি সহিষ্ণুতা দেখানো হত।
সমাধি
কুতুব শাহি সুলতানদের সমাধি গোলকুন্ডা থেকে এক কিলোমিটার উত্তরে অবস্থিত। এসকল স্থাপনাকে খোদাই করা পাথর দিয়ে সৌন্দর্যবর্ধন করা হয়েছে এবং তা বাগান দ্বারা ঘেরা।
আরও পড়ুন
Chopra, R. M., The Rise, Growth And Decline of Indo-Persian Literature, 2012, Iran Culture House, New Delhi.
ভগাঙ্কুর
ভগাঙ্কুর হল একটি যৌন অঙ্গ যা স্তন্যপায়ী প্রাণী, উটপাখি এবং সীমিত সংখ্যক অন্যান্য প্রাণীতে থাকে। মানুষের ভগাঙ্কুরের দৃশ্যমান অংশ শিশ্নাগ্র একটি ছোটো বোতামের মতো অংশ যা মূত্রনালী উন্মুক্ত অংশের উপরে এবং ক্ষুদ্রোষ্ঠ(লেবিয়া মাইনরা) এর সম্মুখ সংযোগস্থলে। ভগাঙ্কুর পুরুষ শিশ্ন সমতুল্য তবে এতে সাধারণত মূত্রনালী খোলা থাকেনা। বেশিরভাগ প্রজাতিতে ভগাঙ্কুর কোনো প্রজনন কার্যের অংশ নয়। যদিও কিছু প্রাণী ভগাঙ্কুরের মধ্য দিয়ে প্রস্রাব করে বা এটি প্রজননগতভাবে ব্যবহার করে, যেমন: চিতল হায়েনা। যাদের বড় ভগাঙ্কুর রয়েছে যেটির মাধ্যমে প্রস্রাব করে, সঙ্গম করে এবং অঙ্গের মাধ্যমে জন্ম দেয়। এছাড়াও বড় ভগাঙ্কুর অন্যান্য স্তন্যপায়ী প্রাণী, যেমন: লেমুর ও মাকড়সা বানরেও বিদ্যমান।
ভগাঙ্কুর হল মানব নারীদেহের সবচেয়ে সংবেদনশীল কামোদ্দীপক অঙ্গ এবং সাধারণত যৌন আনন্দের প্রাথমিক শারীরবৃত্তীয় উৎস। মানুষ এবং অন্যান্য স্তন্যপায়ী প্রাণীদের মধ্যে, এটি যৌনাঙ্গের টিউবারকল(শিশ্নাগ্র) নামক ভ্রূণের অগ্রভাগ থেকে বিকাশ লাভ করে। প্রাথমিকভাবে অপরিবর্তিত এন্ড্রোজেন (যা প্রাথমিকভাবে পুরুষালী হরমোন) এর প্রকটতার উপর নির্ভর করে প্রজনন ব্যবস্থার বিকাশের সময় শিশ্ন বা ভগাঙ্কুরে পরিণত হয়। ভগাঙ্কুর একটি জটিল গঠন, এর আকার এবং সংবেদনশীলতা পরিবর্তিত হতে পারে। মানুষের ভগাঙ্কুরের শিশ্নাগ্র(মাথা) মোটামুটি একটি মটরের দানার আকার-আকৃতি। অনুমান করা হয় ৮,০০০-১০,০০০-এর বেশি সংবেদনশীল স্নায়ু এত উন্মুক্ত।
যৌনতাত্ত্বিক, চিকিৎসা এবং মনস্তাত্ত্বিক বিতর্কে ভগাঙ্কুর সামাজিক নির্মাণবাদী বিশ্লেষণ ও গবেষণার বিষয়। এই ধরনের আলোচনা শারীরবৃত্তীয় নির্ভুলতা, লিঙ্গ বৈষম্য, মহিলাদের যৌনাঙ্গের অঙ্গচ্ছেদ, রাগমোচনের কারণ এবং জি-স্পটের জন্য তাদের শারীরবৃত্তীয় ব্যাখ্যা থেকে শুরু হয়।  যদিও মানুষের মধ্যে ভগাঙ্কুরের একমাত্র পরিচিত উদ্দেশ্য হল যৌন আনন্দ প্রদান করা। ভগাঙ্কুরটি নিষ্ক্রিয় অঙ্গ কিনা নাকি একটি অভিযোজন অথবা প্রজনন কাজ করে তা নিয়ে বেশ বিতর্ক হয়েছে।  ভগাঙ্কুরের সামাজিক উপলব্ধিগুলির মধ্যে রয়েছে মহিলাদের যৌন আনন্দে এর ভূমিকার তাৎপর্য, এর প্রকৃত আকার, গভীরতা সম্পর্কে অনুমান এবং যৌনাঙ্গের পরিবর্তন সংক্রান্ত বিভিন্ন বিশ্বাস যেমন ভগাঙ্কুর বৃদ্ধি, ভগাঙ্কুর ভেদ করা এবং ভগাঙ্কুর ছিদ্র প্রভৃতি।  যৌনাঙ্গের গঠন ও আকার-আকৃতি কৃত্রিমভাবে পরিবর্তন নান্দনিকতা, চিকিৎসা বা সাংস্কৃতিক কারণে হয়ে থাকে।
ব্যুৎপত্তি
ভগাঙ্কুর(Clitoris) এর বহুবচন রূপ হল ইংরেজিতে ক্লিটোরাইজেস(clitorises) এবং ল্যাটিন ভাষায় ক্লিটোরাইডস(clitorides) । ল্যাটিন সম্বন্ধপদীয় কারকবিশেষ হল ভগাঙ্কুর, যেমন " গ্লান্স ক্লাইটোরিডিস (glans clitoridis)"। চিকিৎসা ও যৌনতাত্ত্বিক সাহিত্যে ভগাঙ্কুরকে কখনও কখনও "মহিলা লিঙ্গ" বা ছদ্ম-শিশ্ন হিসাবে উল্লেখ করা হয় এবং ক্লিটোরিস শব্দটি সাধারণত এককভাবে গ্লানসকে(শিশ্নাগ্র) বোঝাতে ব্যবহৃত হয়;  আংশিকভাবে এই কারণে অঙ্গটির জন্য বিভিন্ন পদ রয়েছে যা ঐতিহাসিকভাবে এর শারীরস্থানকে বিভ্রান্ত করেছে ।
বিকাশ
থাম্ব| ভগাঙ্কুরের বিকাশের পর্যায়সমূহ স্তন্যপায়ী প্রাণীদের যৌন পার্থক্য নির্ধারণ করা হয় শুক্রাণু দ্বারা। যা একটি X বা একটি Y (পুরুষ) ক্রোমোজোম বহন করে। Y ক্রোমোজোমে একটি লিঙ্গ-নির্ধারক জিন থাকে যা প্রোটিন টেস্টিস নির্ণয়কারী ফ্যাক্টর এর জন্য একটি ট্রান্সক্রিপশন ফ্যাক্টরকে  এনকোড(গুপ্তপ্রণালীতে রচনা) করে এবং পুরুষালী ভ্রূণের বিকাশের জন্য টেস্টোস্টেরন এবং অ্যান্টি-মুলেরিয়ান হরমোন তৈরির সূত্রপাত করে। গর্ভধারণের প্রায় আট বা নয় সপ্তাহ পরে এই পার্থক্য দেখা য্য়।  কিছু সূত্র জানায় যে এটি দ্বাদশ সপ্তাহ পর্যন্তও চলতে থাকে। অন্যরা বলে যে এটি ত্রয়োদশ সপ্তাহের মধ্যে স্পষ্টভাবে প্রতীয়মান হয় এবং যৌন অঙ্গসমূহ ষোড়শ সপ্তাহের মধ্যে সম্পূর্ণরূপে বিকশিত হতে থাকে।
ভগাঙ্কুরটি ভ্রূণের ফ্যালিক উপবৃদ্ধি থেকে বিকশিত হয় যাকে জেনিটাল টিউবারকল(জনন স্ফীতির অংশ) বলা হয়। প্রাথমিকভাবে অপরিবর্তিত এন্ড্রোজেন (যা প্রাথমিকভাবে পুরুষ হরমোন) এর উপর নির্ভর করে প্রজনন ব্যবস্থার বিকাশের সময় ভগাঙ্কুর বা শিশ্নে বিকশিত হয়। ভগাঙ্কুরগুলি একই টিস্যু থেকে তৈরি হয় যা শিশ্নের মুন্ড, শিশ্ন হয়ে যায় এবং এই ভাগ করা ভ্রূণের উৎপত্তি এই দুটি অঙ্গকে সমজাতীয় করে তোলে।
টেস্টোস্টেরনের কারণে যৌনাঙ্গের টিউবারকল(জনন স্ফীতির অংশ) লম্বা হয়ে লিঙ্গ গঠন করে। মূত্র ও জননাঙ্গভাঁজগুলির সংমিশ্রণ দ্বারা দীর্ঘায়িত টাকু আকৃতির কাঠামো যা যৌনাঙ্গের টিউবারকলের পেটের দিকে মূত্রনালিস্থ খাঁজ গঠন করে  ইউরোজেনিটাল সিনাস সম্পূর্ণভাবে বন্ধ হয়ে যায় এবং স্পঞ্জি মূত্রনালী তৈরি করে আর অন্ডকোষ ও অন্ডকোষীয় স্ফীত অংশ(Labioscrotal swelling) একত্রিত হয়ে অন্ডকোষ বা অন্ডথলি গঠন করে।  টেস্টোস্টেরনের অনুপস্থিতিতে যৌনাঙ্গের টিউবারকল ভগাঙ্কুরে পরিণত হয়। জননেন্দ্রির প্রাথমিকভাবে দ্রুত বৃদ্ধি ধীরে ধীরে ধীর হয়ে যায় এবং ভগাঙ্কুর তৈরি হয়। ইউরোজেনিটাল সাইনাস যোনিপথের ভেস্টিবুল হিসাবে টিকে থাকে। দুটি ইউরোজেনিটাল ভাঁজ ল্যাবিয়া মাইনোরা গঠন করে এবং ল্যাবিওসক্রোটাল স্ফীতঅংশগুলি ল্যাবিয়া মেজোরা গঠনের জন্য প্রসারিত হয় যা নারীদের যৌনাঙ্গ সম্পূর্ণ করে। ক্লিটোরোমেগালি হল একটি বিরল অবস্থা যা গড় অ্যান্ড্রোজেন প্রকটের চেয়ে বেশি হতে পারে।
সাধারণত
থাম্ব| জরায়ু ও মূত্রথলির সংলগ্ন অঙ্গসমূহের সাথে খাড়া অবস্থায় ভগাঙ্কুরের প্রথম থ্রিডি চিত্র যেটি হেলেন ও'কনেল [[চৌম্বকীয় অনুরণন প্রতিচ্ছবি|এমআরআই ব্যবহার করে তৈরি করেন।]] থাম্ব| ভগাঙ্কুর; গভীর ব্যবচ্ছেদ ভগাঙ্কুরে বাহ্যিক এবং অভ্যন্তরীণ উপাদান থাকে। এটি শিশ্নাগ্র, শরীর (যা কর্পোরা ক্যাভারনোসা নামে পরিচিত দুটি ইরেক্টাইল কাঠামোর সমন্বয়ে গঠিত) এবং দুটি ক্রুরা ("পা") নিয়ে গঠিত। এটি ল্যাবিয়া মাইনরা (অভ্যন্তরীণ ঠোঁট) দ্বারা গঠিত একটি ফণা বা আবরণ রয়েছে। এটিতে ভেস্টিবুলার বা ক্লিটোরাল কন্দ রয়েছে। ভগাঙ্কুরের ফ্রেনুলাম হল গ্ল্যান্সের নীচের পৃষ্ঠের একটি টিস্যুর ছোট ভাঁজ এবং এটি ল্যাবিয়া মাইনরার দুটি মধ্যবর্তী অংশ থেকে উদ্ভুত। ভগাঙ্কুরীয় অঙ্গ শ্যাফ্ট (সরু হাতলের মত অংশ বা দুটি পায়ের মত অংশ)। অন্যদিকে শিশ্নাগ্র এবং শরীরের মধ্যে ভগাঙ্কুরের দৈর্ঘ্যকেও শ্যাফ্ট হিসাবে উল্লেখ করা যেতে পারে। শ্যাফ্ট গ্ল্যানগুলিকে অবলম্বন করে। এর আকৃতিটি ভগাঙ্কুরীয় আবরণের মাধ্যমে দেখা এবং অনুভব করা যায়।
ভগাঙ্কুর, ভেস্টিবুলার বাল্ব(যোনির প্রবেশ পথের দু’পাশের বড় দুটি থলের মত অংশ), ল্যাবিয়া মাইনরা(ক্ষুদ্রোষ্ঠ) এবং মূত্রনালীতে দুটি হিস্টোলজিক্যালভাবে(কলাসংস্থানবিদ্যায়) স্বতন্ত্র ধরনের ভাস্কুলার টিস্যু ( রক্তনালীর সাথে সম্পর্কিত টিস্যু) জড়িত, যার মধ্যে প্রথমটি ট্র্যাবিকুলেটেড, ইরেক্টাইল টিস্যু ক্যাভারনাস স্নায়ু দ্বারা উদ্ভূত। ট্র্যাবিকুলেটেড টিস্যু একটি স্পঞ্জি চেহারা আছে; রক্তের সাথে, এটি ভগাঙ্কুর এবং বাল্বের বড়, প্রসারিত ভাস্কুলার স্থান পূরণ করে। ভাস্কুলার এলাকার এপিথেলিয়ামের নীচে মসৃণ পেশী থাকে। ইয়াং এট আল-এর গবেষণা দ্বারা নির্দেশিত হয় এটিও হতে পারে ইউরেথ্রাল লুমেন (মূত্রনালীর অভ্যন্তরীণ খোলা স্থান বা গহ্বর), যা স্পঞ্জি টিস্যু দ্বারা বেষ্টিত, সেখানে টিস্যু রয়েছে যা "ভাস্কুলার টিস্যু থেকে সম্পূর্ণরূপে পৃথক। ভগাঙ্কুর ও বাল্ব(সবচেয়ে স্ফীত থলির মত অংশ দুটি) এবং ম্যাক্রোস্কোপিক পর্যবেক্ষণে ধ্বংসপ্রাপ্ত টিস্যুর চেয়ে ফ্যাকাশে।  দ্বিতীয় ধরনের ভাস্কুলার টিস্যু হল নন-ইরেক্টাইল যা রক্তনালীগুলি নিয়ে গঠিত হতে পারে যা একটি তন্তুযুক্ত ম্যাট্রিক্সের মধ্যে ছড়িয়ে পড়ে এবং শুধুমাত্র ন্যূনতম পরিমাণে মসৃণ পেশী থাকে।
গ্লানস(শিশ্নাগ্র) এবং শরীর
থাম্ব| একটি আংশিকভাবে উন্মুক্ত ক্লিটোরাল গ্লানস বা ভগাঙ্কুরীয় শিশ্নাগ্র, যা ক্লিটোরাল হুডের(ভগাঙ্কুরীয় আবরণ) সাথে সামঞ্জস্যে অল্প ক্ষেত্রের কারণে সম্পূর্ণরূপে প্রকাশ করা যায় না গ্ল্যানগুলি (স্নায়ু মুখ) একটি তন্তুময় রক্তনালী হিসাবে ভগাঙ্কুরীয় গাত্রের ডগায় বিদ্যমান থাকে । এটি সাধারণত একটি মটরের আকার-আকৃতির হয়। এটি কখনও কখনও অনেক বড় বা ছোট হয়। ক্লিটোরাল গ্ল্যান্স বা ভগাঙ্কুরীয় শিশ্নাগ্র ও সম্পূর্ণ ভগাঙ্কুরে অনুমান করা হয় ৮,০০০-১০,০০০-এরও বেশি সংবেদনশীল স্নায়ু উন্মুক্ত। শিশ্নাগ্র ইরেক্টাইল(উন্নয়নক্ষম) বা অ-ইরেক্টাইল(অ-উন্নয়নক্ষম) টিস্যু দিয়ে গঠিত কিনা তা নিয়ে গবেষণা দ্বন্দ্ব চলছে। যদিও ভগাঙ্কুর যৌন উত্তেজনার সময় রক্তে পরিপূর্ণ হয়ে যায় যার ফলে ভগাঙ্কুর উত্থান ঘটে।
গ্ল্যান্স বা শিশ্নাগ্র সম্পর্কে অন্যান্য বর্ণনায় দাবি করা হয়েছে যে এটি ইরেক্টাইল(উন্নয়নক্ষম) টিস্যু দিয়ে গঠিত এবং ইরেক্টাইল টিস্যু ল্যাবিয়া মাইনরার(ক্ষুদ্রোষ্ঠ) মধ্যে উপস্থিত রয়েছে।  শিশ্নাগ্রগুলিকে গ্রন্থিযুক্ত সংবহনতান্ত্রিক মাধ্যম হিসাবে উল্লেখ করা যেতে পারে যা ক্লিটোরাল(ভগাঙ্কুরীয়) দেহের মতো নয়, মাধ্যমগুলি শরীর এবং ক্রুরার চেয়ে মসৃণ পেশী দ্বারা বেশি আলাদা করা হয়।  চর্বিযুক্ত টিস্যু ল্যাবিয়া মাইনোরা বা ক্ষুদ্রোষ্ঠে অনুপস্থিত, তবে অঙ্গটিকে ঘন সংযোগকারী টিস্যু, ইরেক্টাইল টিস্যু এবং স্হিতিস্থাপক তন্তু দ্বারা গঠিত হিসাবে বর্ণনা করা যেতে পারে। থাম্ব| ভগাঙ্কুরের বাহ্যিক এবং অভ্যন্তরীণ অংশ সহ ভালভা বা যৌনিদ্বারের গঠন থাম্ব| ভগাঙ্কুরীয় অঙ্গ বা বডি একটি উইশবোন (V আকৃতির গঠন) গঠন করে যাতে কর্পোরা ক্যাভারনোসা (ভগাঙ্কুরীয় দু’পায়ের মত অংশ) থাকে । ইরেক্টাইল(উন্নয়নক্ষম) টিস্যুর একজোড়া স্পঞ্জের মতো অঞ্চলে ভগাঙ্কুর উত্থানের সময় ভগাঙ্কুরের বেশিরভাগ রক্ত থাকে। ভগাঙ্কুরীয় অঙ্গ গঠনকারী দুটি কর্পোরা(পা বা হাতলের মত দুটি অংশ) পুরু তন্তু-স্থিতিস্থাপক ঝিল্লি বা আবরণ অ্যালবুগিনিয়া দ্বারা বেষ্টিত, যার আক্ষরিক অর্থ "সাদা আচ্ছাদন", সংযোগকারী টিস্যু। এই কর্পোরাগুলি একটি তন্তুময় পেকটিনিফর্ম সেপ্টাম দ্বারা মধ্যরেখায় একে অপরের থেকে অসম্পূর্ণভাবে পৃথক হয় - কর্পোরা ক্যাভারনোসার(ভগাঙ্কুরীয় দুটি পা বা হাতলের মত অংশ) মধ্যে প্রসারিত সংযোগকারী টিস্যুর একটি কম্বলিক(ঝুঁটির মত) ব্যান্ড(ফিতের মত গঠন)।
১৯৯২ সালের একটি গবেষণায় উপসংহারে বলা হয়েছে যে শিশ্নাগ্র এবং অঙ্গ সহ মোট ভগাঙ্কুরীয় দৈর্ঘ্য, যেখানে গড় এবং  হল প্রমিত বিচ্যুতি।  অন্যান্য গবেষণার বিষয়ে লন্ডনের এলিজাবেথ গ্যারেট অ্যান্ডারসন এবং প্রসূতি হাসপাতালের গবেষকরা ২০০৩ থেকে ২০০৪ সাল পর্যন্ত ১৮ থেকে ৫০ বছর বয়সী ৫০ জন মহিলার ল্যাবিয়া এবং অন্যান্য যৌনাঙ্গের গঠন পরিমাপ করেন।  ক্লিটোরাল গ্ল্যান্সের বা ভগাঙ্কুরীয় শিশ্নাগ্র ছিল ৩-১০মিমি পরিসরের  এবং গড়ে ৫.৫ মিমি।  অন্যান্য গবেষণা ইঙ্গিত করে যে ক্লিটোরাল বডি বা ভগাঙ্কুরীয় অঙ্গ দৈর্ঘ্যে । যখন ক্লিটোরাল বডি বা ভগাঙ্কুরীয় অঙ্গ এবং ক্রুরা (পা বা হাতলের মত দুটি অংশ) একসাথে দৈর্ঘ্য  হতে পারে বা তার বেশি ।
আবরণ বা ঘোমটা
থাম্ব| বিভিন্ন প্রাপ্তবয়স্ক মহিলাদের মধ্যে ক্লিটোরাল হুডের বা ভগাঙ্কুরীয় আবরণের আকার এবং চেহারাতে একটি স্বাভাবিক শারীরবৃত্তীয় তারতম্য রয়েছে: কিছু মহিলাদের মধ্যে এটি সম্পূর্ণরূপে ল্যাবিয়া মেজোরা(বৃহদোষ্ঠ) দ্বারা আবৃত থাকে এবং এটি স্পষ্টভাবে দৃশ্যমান। থাম্ব| (1)ক্লিটোরাল হুড বা ভগাঙ্কুরীয় আবরণ, (2)ভগাঙ্কুর ও (3) [[লেবিয়া নীচের দিকে আলাদাভাবে পাপড়ির মত ছড়িয়ে আছে।]] লেবিয়া ম্যাজোরা বা প্রধান ওষ্ঠ সামনের ক্লিটোরাল হুড দৃশ্যমান, যেখানে ল্যাবিয়া মেজোরা (বাহ্যিক ঠোঁট) এর প্রান্তগুলি পিউবিক মাউন্ডের গোড়ায় মিলিত হয়; এটি আংশিকভাবে ল্যাবিয়া মাইনোরা (অভ্যন্তরীণ ঠোঁট) এর বহিরাগত ভাঁজের উপরের অংশের সংমিশ্রণ দ্বারা গঠিত হয় এবং গ্লানস এবং বাহ্যিক খাদকে ঢেকে রাখে। সম্পূর্ণরূপে ঢেকে থাকা থেকে সম্পূর্ণরূপে উন্মুক্ত হওয়া পর্যন্ত কতটা গ্লানস ফণা থেকে বেরিয়ে আসে এবং কতটা তার দ্বারা আবৃত থাকে তার মধ্যে যথেষ্ট পার্থক্য রয়েছে,  এবং ল্যাবিয়া মাইনোরার টিস্যুও গ্ল্যানের গোড়াকে ঘিরে রাখে।
কাজ
ভগাঙ্কুরে অনেক স্নায়ুর প্রান্ত সম্মিলিত এবং এটি মানব নারীর সবচেয়ে সংবেদনশীল কামোদ্দীপক অংশ যা মানব নারীর যৌন আনন্দের প্রাথমিক শারীরবৃত্তীয় উৎস। যখন যৌন উত্তেজনা তৈরী হয় এটি মহিলাদের যৌন উত্তেজনাকে উস্কে দিতে পারে। যৌন উদ্দীপনা, উত্তেজনা সহ, মানসিক উদ্দীপনা, যৌন সঙ্গীর সাথে ফোরপ্লে(যৌন পরিতোষের জন্য শরীরকে উদ্দীপিত করা)  বা হস্তমৈথুনের ফলে এটি উত্তেজিত হতে পারে এবং এতে রাগমোচন হতে পারে।  অঙ্গটির সবচেয়ে কার্যকরী যৌন উদ্দীপনা সাধারণত অঙ্গুলিসঞ্চালন বা মুখমৈথুনের মাধ্যমে হয়। যৌন প্রবেশক্রিয়া র ক্ষেত্রে এই ক্রিয়াকলাপগুলি অতিরিক্ত বা সহায়ক ভগাঙ্কুরীয় উদ্দীপনা হিসাবেও উল্লেখ করা যেতে পারে।
২০১০ ফিফা বিশ্বকাপ গ্রুপ এইচ
২০১০ ফিফা বিশ্বকাপের এইচ গ্রুপের খেলা অনুষ্ঠিত হবে ১৬ থেকে ২৫ জুন, ২০১০ পর্যন্ত। এই গ্রুপের প্রতিদ্বন্দীতাকারী দলগুলোর মধ্যে আছে বর্তমান উয়েফা ইউরো বিজয়ী স্পেন, সুইজারল্যান্ড, হন্ডুরাস, এবং চিলি।
স্পেন ও চিলি ১৯৫০ সালের বিশ্বকাপে একই গ্রুপে প্রতিদ্বন্দীতা করেছিলো। সেবার ঐ গ্রুপ থেকে একমাত্র স্পেন পরবর্তী পর্বে যাবার যোগ্যতা অর্জন করে। এছাড়া ১৯৬২ সালে চিলি ও সুইজারল্যান্ড একই গ্রুপে খেলেছিলো। ঐ বার বিশ্বকাপের স্বাগতিক দেশ ছিলো চিলি, এবং তারা বিশ্বকাপে কোয়ার্টার ফাইনাল পর্যন্ত যেতে সমর্থ হয়। ১৯৬৬ সালে সুইজারল্যান্ড ও স্পেন একই গ্রুপে খেললেও তাদের কেউই প্রথম রাউন্ডের গণ্ডি পেরোতে পারেনি। হন্ডুরাস ও চিলিও ১৯৮২-এর বিশ্বকাপে একই গ্রুপে প্রতিদ্বন্দীতা করে।
এই গ্রুপের চ্যাম্পিয়ন দল দ্বিতীয় পর্বে জি গ্রুপের রানার্স-আপ দলের মুখোমুখি হবে। অপর দিকে এই গ্রুপের রানার্স-আপ দল প্রতিদ্বন্দীতা করবে জি গ্রুপের চ্যাম্পিয়ন দলের সাথে। এই গ্রুপের পরিসংখ্যান টেবিল নিচে উল্লেখ করা হলো।
খেলাসমূহ
এই গ্রুপে মোট ছয়টি খেলা অনুষ্ঠিত হয়েছে। সেগুলো হলো:
(সকল সময় দক্ষিণ আফ্রিকার আঞ্চলিক সময় (ইউটিসি +২) অনুসারে দেওয়া হয়েছে।)
মনিগ্রাম ইউনিয়ন
মনিগ্রাম ইউনিয়ন হলো রাজশাহী জেলার বাঘা উপজেলার একটি অন্যতম ইউনিয়ন। এটি বেশ পুরাতন একটি ইউনিয়ন পরিষদ যা পাকিস্তানি শাসন আমলে সৃষ্ট হয়।
পরিবেশ
পরিবেশ সর্বাধিক ব্যবহৃত পাতা:
কংস
thumb|200px|[[কৃষ্ণ|শ্রীকৃষ্ণের কংসবধ.]]
কংস দুষ্ট প্রকৃতির প্রজা পীড়নকারী ভোজবংশীয় রাজা ছিলেন। তিনি মথুরারাজ উগ্রসেনের স্ত্রী পদ্মাবতী আর রাক্ষস দ্রুমিলের অবৈধ সহবাসের ফলে জন্মগ্রহণ করেন। মহারাজ উগ্রসেনের অজ্ঞাতে তার পরমাসুন্দরী স্ত্রী মহারাণী পদ্মাবতী সাথে রাক্ষসরাজ দ্রুমিল উগ্রসেনের ছদ্মবেশে শারীরিক সম্পর্ক স্থাপন করতে ইচ্ছা প্রকাশ করলেন। রাণী পদ্মাবতী তাকে নিজের স্বামী ভেবে আপত্তি করলেন না। দ্রুমিল তার শয়নকক্ষে প্রবেশ করলেন। পুলক সুখে মত্ত হয়ে রাক্ষসরাজ দ্রুমিল আত্মপ্রকাশ করলে তাকে চিনেও রাণী পদ্মাবতী কিছু বললেন না। রাক্ষসের বীর্যে অন্তঃসত্ত্বা হলেন রাণী। গর্ভাবস্থার শেষে জন্ম দিলেন এক পুত্রসন্তানের। নাম দেন কংস। রাক্ষসের ঔরস্যে জন্ম বলেই তিনি রাক্ষস স্বভাব প্রাপ্ত হলেন। তিনি মগধের রাজা জরাসন্ধের দুই কন্যা অস্তি ও প্রাপ্তিকে বিবাহ করেন। তিনি জরাসন্ধের সহায়তায় বৃদ্ধ পিতা রাজা উগ্রসেনকে বন্দি করে মথুরার রাজা হন। এসময় কংসের বোন দেবকীর সঙ্গে বসুদেবের বিবাহ হয়। বিবাহে উপস্থিত থাকা কালে কংস দৈববাণী শুনতে পান যে দেবকীর অষ্টম সন্তান তাকে বধ করবে। তাই তিনি দেবকী ও বাসুদেবকে কারারুদ্ধ করেন। কারাগারে এঁদের পর পর ছয়টি সন্তান হয়, তাদের সকলকে কংস হত্যা করেন। সপ্তম সন্তান শ্রীবলরাম দেবকীর গর্ভ থেকে প্রতিস্থাপিত হন গোকুলবাসী বসুদেবের দ্বিতীয় স্ত্রী রোহিণীদেবীর গর্ভে। সেখানেই ভাদ্রমাসের পূর্ণিমায় তার জন্ম হয়। ভাদ্র মাসের কৃষ্ণা অষ্টমী তিথিতে মধ্যরাতে কৃষ্ণ নামে অষ্টম পুত্রের জন্ম হয়। বংশ রক্ষার জন্য বসুদেব তক্ষুনি কৃষ্ণকে গোকুলে গোপরাজ নন্দের ঘরে গোপনে রেখে দেন। সেই রাতেই নন্দের স্ত্রী যশোদার কন্যা যোগমায়ারূপে জন্মগ্রহণ করেন দেবী মহাশক্তি। বসুদেব কৃষ্ণকে যশোদার ঘরে রেখে সদ্যোজাত কন্যা যোগমায়াকে নিয়ে মথুরায় প্রত্যাবর্তন করেন। কংস তখন যোগমায়াকে পাথরে নিক্ষেপ করে হত্যা করতে আদেশ দেন, কিন্তু যোগমায়া নিক্ষিপ্ত অবস্থায় আকাশে উঠে গিয়ে বলেন, তোমারে বধিবে যে, গোকুলে বাড়িছে সে।
কংস কৃষ্ণকে অনুসন্ধান করে হত্যা করার অনেক চেষ্টা করেন, কিন্তু সব চেষ্টা ব্যর্থ হয়ে যায়। এরপর কংস যজ্ঞ করে কৌশলে কৃষ্ণকে মথুরায় আনয়ন করেন। এই অনুষ্ঠানে কংসের মল্লযোদ্ধারা কৃষ্ণের হাতে নিহত হয়। এতে কংস অত্যন্ত ক্রুদ্ধ হয়ে দুই ভাই কৃষ্ণ ও বলরামকে নির্বাসনে পাঠাবার আদেশ দেন। এছাড়া তিনি নন্দকে বন্দি এবং উগ্রসেন ও বসুদেবকে হত্যা করার নির্দেশ দেন। এই আদেশ শোনার সঙ্গে সঙ্গে কৃষ্ণ কংসকে আক্রমণ করেন এবং সিংহাসন থেকে ছূঁড়ে মেরে হত্যা করেন। কংসের আট ভাই বাধা দিলে বলরাম তাদের হত্যা করেন। পরে কৃষ্ণ মাতামহ উগ্রসেনকে সিংহাসনে বসিয়ে মথুরায় শান্তি প্রতিষ্ঠা করেন।
Kansa
বাংলাদেশের রাষ্ট্রপতি নির্বাচন, ১৯৮৬
রাষ্ট্রপতি নির্বাচন ১৯৮৬, বাংলাদেশে ১৫ই অক্টোবর ১৯৮৬ সালে অনুষ্ঠিত হয়। নির্বাচনে হুসেইন মুহাম্মদ এরশাদ জয়লাভ করেন, যিনি ৮৪.১% ভোট লাভ করেন। মোট ৫৪.৯% ভোট সংগৃহীত হয়েছিল।
বাহা পরব
বাহা পরব ভারতের পশ্চিমবঙ্গ ও ঝাড়খণ্ড রাজ্যে সাঁওতাল, হল ও অন্যান্য আদিবাসীদের দ্বারা পালিত একটি উৎসব। সাঁওতালি ও হল ভাষায় 'বাহা' মানে ফুল। বাহা পরবে (ফুল উৎসবে) পুরুষ, মহিলা ও শিশুরা ঐতিহ্যবাহী পোশাকে সজ্জিত হয়।
পালনরীতি
বাহা উৎসব সাঁওতাল বর্গের মানুষ প্রতি বছর ফাল্গুন মাসে্র দোল পূর্ণিমার পর থেকে পালন করে থাকেন। এই উৎসবে সমস্ত দেবতার থান গোবর দিয়ে নিকিয়ে রাখা হয়। পুরুষেরা দল বেঁধে শিকারে বের হন। উৎসবের শেষে নাচগান হয়। মেয়েরা নতুন ফুলে নিজেদেরকে সজ্জিত করেন।
জঙ্গল মহল উৎসবে বাহা
প্রতি বছর জঙ্গল মহল উৎসবে আদিবাসীদের অন্যান্য পরবের সঙ্গে বাহা পরবের নৃত্যও প্রদর্শিত হয়ে থাকে।
দ্য মোসলেম ক্রনিকল
দ্য মোসলেম ক্রনিকল ছিল ১৯ শতকের শেষের দিকে কলকাতা থেকে প্রকাশিত একটি স্বল্পকালীন সাপ্তাহিক ইংরেজি ভাষার সংবাদপত্র। সংবাদপত্রটি ইউরোপীয় মুসলিম বাঙালি সম্প্রদায়ের মতামতের প্রতিনিধিত্ব করেছিল।
ইতিহাস
১৮৯৫ সালে মোসলেম ক্রনিকল প্রকাশনা শুরু করে। আবদুল হামিদ কর্তৃক প্রকাশিত এবং ইংরেজি ভাষায় শিক্ষিত বাঙালি মুসলমানদের মুখপত্র ছিল। সংবাদপত্রটি মুসলিম সম্প্রদায়ের আধুনিকীকরণ এবং মুক্ত চিন্তাবিদদের স্থান প্রদানের জন্য পরিচিত ছিল। এটি কলকাতা বিশ্ববিদ্যালয়ের প্রথম মুসলিম স্নাতক মির্জা দেলাওয়ার হোসেন আহমেদের লেখা প্রকাশ করেছে। সংবাদপত্রটি মুসলিম সম্প্রদায়ের গুরুত্বপূর্ণ বিষয়গুলি যেমন শিক্ষা, মুসলিম- ভারতীয় জাতীয় কংগ্রেস ইত্যাদি সম্পর্কে লিখেছিল। পত্রিকাটি স্থানীয় বাঙালি জনগোষ্ঠীর প্রতি ব্রিটিশদের বৈষম্য সম্পর্কেও লিখেছিল। মুসলিম ক্রনিকল তার শেষ কয়েক বছরে বঙ্গভঙ্গের কথাও লিখেছিল। ১৯০৫ সালে পত্রিকাটির প্রকাশনা জব্দ করা হয়। এটি ১৯ শতকের শেষের দিকে বাঙালি মুসলিম জীবনের একটি মূল্যবান উৎস উপাদান। এটি আনুষ্ঠানিকভাবে ১৯১০ সালে প্রকাশনা বন্ধ করে দেয়; এর আগে কার্যত প্রকাশনা বন্ধ করে দিয়েছিল।
হেল'স এঞ্জেল
হেল'স এঞ্জেল (ইংরেজি : Hell's Angel; বাংলা: নরকের দেবদূত) হল ক্যাথলিক ধর্মপ্রচারক মাদার টেরিজা র জীবন ও কর্ম উপজীব্য করে নির্মিত একটি প্রামান্যতথ্যচিত্র যা ১৯৯৪ সালে চ্যানেল ৪-এ প্রথম প্রচারিত হয়। তথ্যচিত্রটির ধারাভাষ্যকার ক্রিস্টোফার হিচেন্স, পরিচালক জেনি মরগান, প্রযোজক তারিক আলি। হিচেন্স ও আলি যৌথভাবে তথ্যচিত্রটির চিত্রনাট্য রচনা করেন।
তথ্যচিত্রটিতে টেরিজার সমালোচনা করে হিচেন্স বলেন যে টেরিজা গরিব-মিসকিনদের দুঃখদুর্দশাকে ঈশ্বর প্রণীত কপালের লিখন বলে মেনে নিতে বলেন এবং তাদের তিনি মানহীন, অনিরাপদ, ও অকার্যকর চিকিৎসা সেবা দিতে নানা ধরনের নৈতিকতাবিবর্জিত ব্যক্তির কাছ থেকে অর্থ গ্রহণ করেছেন।
পরবর্তীতে এই তথ্যচিত্রের ভিত্তিতে হিচেন্স দ্য মিশনারি পজিশন: মাদার টেরিজা ইন থিওরি অ্যান্ড প্র্যাকটিস (১৯৯৫) শিরোনামে একটি গ্রন্থ রচনা করেন।
পটভূমি
টেরিজাকে নিয়ে গণমাধ্যমের প্রশ্নহীন স্থুল স্তুতিপূর্ণ প্রচারণার একটি জবাব হেল'স এঞ্জেল। গণমাধ্যমের হুজুগ সম্পর্কে তথ্যচিত্রটি বলে, গণমাধ্যমের স্থুল হুজুগ ও মধ্যযুগীয় কুসংস্কারের ধর্মচ্যুত অশৌচ এই মেলবন্ধন টেরিজার এমন এক ভাবমূর্তি তৈরি করেছে যা কেউ প্রশ্নবিদ্ধ করছে না।
কারাগার (ওয়েব ধারাবাহিক)
কারাগার সৈয়দ আহমেদ শাওকী পরিচালিত একটি বাংলা রোমাঞ্চকর ওয়েব ধারাবাহিক। ভারতীয় বাংলা ওটিটি প্ল্যাটফর্ম হইচইয়ে ২০২২ সালের ১৮ আগস্ট থেকে এটি স্ট্রিমিং শুরু হয়। ২০২১ সালে হইচই তাদের আসন্ন নতুন পাঁচটি ওয়েব সিরিজ ঘোষণা করে, কারাগার সেগুলোর মধ্যে অন্যতম। বাংলাদেশের পটভূমিতে নির্মিত এই ধারাবাহিকটিতে প্রধান চরিত্রে রয়েছেন চঞ্চল চৌধুরী, আফজাল হোসেন, ইন্তেখাব দিনার, বিজরী বরকতুল্লাহ, তাসনিয়া ফারিণ, এফ এস নাঈম, এ কে আজাদ সেতু। এটি তাকদীর (২০২০)-এর পর শাওকী ও চঞ্চল জুটির দ্বিতীয় ওয়েব ধারাবাহিক।
কাহিনী সংক্ষেপ
আকাশনগর কারাগার বাংলাদেশের একটি কারাগার। এই কারাগারের ১৪৫ নং কক্ষ ৫০ বছরেরও বেশি সময় ধরে বন্ধ রয়েছে। শিগগিরই জানা যায় ওই সেলের ভেতরে একজন বন্দী রয়েছে। ঊর্ধ্বতন কর্তৃপক্ষ সেলের পুরনো তালা ভেঙে সেলে প্রবেশ করেন। এই সেলে তিনি কীভাবে এলেন জানতে চাইলে সেই বোবা বন্দী আকার ইঙ্গিতে বোঝান যে তিনি ২৫০ বছর আগে মীর জাফরকে হত্যার দায়ে বন্দী ছিলেন এবং বিভিন্ন সময়ে বিভিন্ন কারাগারে স্থানান্তরিত হয়েছেন।
অভ্যর্থনা
ওয়েব ধারাবাবিকের পর্ব ১ প্রকাশের পর, এটি এবং এর অভিনয়শিল্পীরা দর্শকদের কাছ থেকে ইতিবাচক সাড়া পেয়েছে। ডেইলি স্টার-এর শিল্প ও বিনোদন ডেস্ক এটিকে একটি অনন্য কাহিনীর ওয়েব ধারাবাহিক বলে অভিহিত করেছে। টাইমস অফ ইন্ডিয়া-এর পূর্ণা ব্যানার্জি প্রথম পর্বকে ৪/৫ দিয়েছেন এবং ওয়েব ধারাবাহিকের প্রধান অভিনেতা চঞ্চল চৌধুরীর অভিনয়ের প্রশংসা করেছেন। দ্য বিজনেস স্ট্যান্ডার্ডের সাখাওয়াত কবির শায়খ ওয়েব ধারাবাহিকটি সম্পর্কে বলেছেন, "যদি প্রথম থেকে শেষ পর্যন্ত দর্শকদের আবদ্ধ রাখাই একটি অনুষ্ঠানকে উজ্জ্বল করার একমাত্র মাপকাঠি হয় তবে কারাগার প্রথম পর্ব নিঃসন্দেহে পাশ করেছে"। দ্য ফিনান্সিয়াল এক্সপ্রেস-এএ সাদিক মাহবুব ইসলাম এর কাহিনী ও চিত্রনাট্যের প্রশংসা করেছেন।
বাংলাদেশের বিভাগসমূহ
বাংলাদেশ আটটি প্রধান প্রশাসনিক অঞ্চলে বিভক্ত যাদের বাংলায় বিভাগ হিসেবে অভিহিত করা হয়। প্রত্যেকটি বিভাগের নাম ওই অঞ্চলের প্রধান শহরের নামে নামকরণ করা হয়েছে। বাংলাদেশের বিভাগগুলো হলো:
ইতিহাস
ব্রিটিশ শাসনামলে তৎকালীন বাংলা প্রদেশে সর্বপ্রথম বিভাগ গঠন করা হয়। সে সময় বর্তমান বাংলাদেশের ভূখণ্ডে রাজশাহী, ঢাকা ও চট্টগ্রাম এই তিনটি বিভাগ গঠন করা হয়। পরবর্তীতে রাজশাহী ও ঢাকা বিভাগের একাংশ নিয়ে ১৯৬০ সালে খুলনা বিভাগ গঠিত হয়। ১৯৭১ সালে স্বাধীনতা পরবর্তী সময়ে বাংলাদেশে এই চারটি বিভাগ ছিল।
১৯৮২ সালে ঢাকা বিভাগ এবং ঢাকা শহরের ইংরেজি বানান Dacca (ঢাক্কা) কে পরিবর্তন করে Dhaka (ঢাকা) করা হয় যাতে বাংলা উচ্চারণের সাথে ইংরেজি বানান আরও সামঞ্জস্যপূর্ণ হয়।
খুলনা বিভাগের একাংশ নিয়ে ১৯৯৩ সালে বরিশাল বিভাগ গঠিত হয়, এবং ১৯৯৫ সালে চট্টগ্রাম বিভাগকে ভেঙে সিলেট বিভাগ প্রতিষ্ঠা করা হয়। ২০১০ সালে ২৫ শে জানুয়ারি বৃহত্তর রংপুর ও দিনাজপুর অঞ্চল নিয়ে রংপুর বিভাগ গঠন করা হয়, যা আগে রাজশাহী বিভাগের অন্তর্ভুক্ত ছিল।
১৪ সেপ্টেম্বর ২০১৫ তে অষ্টম বিভাগ হিসেবে ময়মনসিংহ বিভাগের নাম ঘোষণা করা হয়। পূর্বে এটি ঢাকা বিভাগের অংশ ছিল।
পদমর্যাদা
বাংলাদেশের পদমর্যাদা ক্রম অনুযায়ী রাষ্ট্রের তিনটি গুরুত্বপূর্ণ বিভাগের সদস্যদের মধ্যে সংসদ সদস্যদের পদক্রম ১২, সিনিয়র জেলা ও দায়রা জজের পদক্রম ১৫, মেজর জেনারেল/জেলা ও দায়রা জজের পদক্রম ১৬, চীফ জুডিসিয়াল ম্যাজিস্ট্রেট/অতিরিক্ত জেলা ও দায়রা জজের পদক্রম ১৭, বিভাগীয় কমিশনার/সেনাবাহিনীর ব্রিগেডিয়ার জেনারেল/অতিরিক্ত চীফ জুডিসিয়াল ম্যাজিস্ট্রেট/যুগ্ম জেলা ও দায়রা জজের পদক্রম ২১, ডেপুটি ইন্সপেক্টর জেনারেল অব পুলিশ (ডিআইজি)/সেনাবাহিনীর কর্নেলের পদক্রম ২২, অতিরিক্ত বিভাগীয় কমিশনারের পদক্রম ২৩, জেলা প্রশাসক (ডিসি)/সেনাবাহিনীর লেফটেন্যান্ট কর্নেল/পুলিশের এডিশনাল ডেপুটি ইন্সপেক্টর জেনারেলের পদক্রম ২৪ এবং সিনিয়র জুডিসিয়াল ম্যাজিস্ট্রেট/সিনিয়র সহকারী জজ/পুলিশ সুপার (এসপি)/সেনাবাহিনীর মেজর/উপজেলা নির্বাহী অফিসার (ইউএনও) এর পদক্রম ২৫ নম্বরে অবস্থিত।
মার্টিন হেন্ডারসন
মার্টিন হেন্ডারসন (জন্ম ৮ অক্টোবর ১৯৭৪) একজন নিউজিল্যান্ড অভিনেতা। যিনি এবিসি মেডিকেল ড্রামা অফ দ্য ম্যাপে ডাঃ বেন কিটন, এবিসি মেডিকেল ড্রামা গ্রে এর অ্যানাটমি হিসাবে ডাঃ নাথান রিগস, নেটফ্লিক্স রোমান্টিক ড্রামা ভার্জিন রিভার হিসাবে জ্যাক শেরিডান, তার ভূমিকার জন্য ব্যাপক পরিচিত। এবং ২০০২ সালের হরর ফিল্ম দ্য রিং -এ নোয়া ক্লে চরিত্রে অভিনয়ের জন্য, যখন তিনি নিজ দেশে সাবান অপেরা শর্টল্যান্ড স্ট্রিটে স্টুয়ার্ট নিলসনের চরিত্রে তার কিশোর ভূমিকার জন্য পরিচিত ছিলেন।
জীবনের প্রথমার্ধ
হেন্ডারসন জন্ম গ্রহণ করেছিলেন অকল্যান্ডে  এবং একটি স্থানীয় টেলিভিশন প্রযোজনা স্টোঞ্জারে মাত্র তের বছর বয়সেই অভিনয় জীবন শুরু করেছিলেন।
তিনি বার্কেনহেড প্রাইমারি নর্থকোট ইন্টারমিডিয়েট এবং ওয়েস্টলেক বয়েজ হাই স্কুলে পড়াশোনা করেছেন। তিনি যখন 17 বছর বয়সে বিশ্ববিদ্যালয়ে পড়াশোনা করতে যান, তখন অভিনয়ের পক্ষে।
পেশা
১৯৯৯ সালে, তিনি কিক -এ হাজির হন, যার জন্য তিনি ২০০০ সালে সহায়ক ভূমিকায় সেরা অভিনেতার জন্য AACTA পুরস্কারের জন্য মনোনীত হন। লস এঞ্জেলেসে চলচ্চিত্রের ভূমিকার জন্য এক বছরেরও বেশি সময় ধরে অডিশন না দেওয়ার পর, ২০০১ সালে তিনি একটি সহায়ক চরিত্রে অভিনয় করেছিলেন জন উ-পরিচালিত যুদ্ধ চলচ্চিত্র উইন্ডটালকার্সে। ২০০২ সালে, হেন্ডারসন হরর ফিল্ম দ্য রিংয়ে নাওমি ওয়াটসের বিপরীতে অভিনয় করেছিলেন। চলচ্চিত্রের বক্স অফিসে সাফল্যের পর, তাকে ড্রু ইন পারফেক্ট অপজাইটস এবং পরে ২০০৪ সালের প্রথম দিকে মুক্তিপ্রাপ্ত বাইকার চলচ্চিত্র টর্কে প্রধান চরিত্রে অভিনয় করা হয়। সেই বছর পরে, তিনি রোমান্টিক ছবি ব্রাইডে ঐশ্বর্যা রায়ের বিপরীতে অভিনয় করেন এবং কুসংস্কার এবং ব্রিটনি স্পিয়ার্সের "বিষাক্ত" মিউজিক ভিডিওতে হাজির। ২০০৫ সালে, তিনি কেট ব্লাঞ্চেট অভিনীত পুরস্কারপ্রাপ্ত লিটল ফিশে উপস্থিত হন। ২০০৬ সালে, হেন্ডারসন লন্ডনের ওয়েস্ট এন্ডে জুলিয়েট লুইসের সাথে ফুল ফর লাভের একটি প্রেক্ষাগৃহে প্রযোজনা পেয়েছিলেন।
নাগাল্যান্ড পেজ
নাগাল্যান্ড পেজ ভারতের নাগাল্যান্ড রাজ্যের ডিমাপুর থেকে প্রকাশিত একটি দৈনিক ইংরেজি সংবাদপত্র। এটি ১৯৯৯ সালে প্রতিষ্ঠিত হয়েছিল এবং মোনালিসা চাংকিজা দ্বারা সম্পাদনা ও প্রকাশিত হয়েছিল।
মার্টিন হেন্ডারসন
পেশা
তিনি ২০০৫ সালের চলচ্চিত্র মিস্টার অ্যান্ড মিসেস স্মিথ থেকে রূপান্তরিত টেলিভিশন সিরিজে জর্ডানা ব্রুস্টারের সাথে অভিনয় করার জন্য প্রস্তুত ছিলেন। যাইহোক, সিরিজটি কোন নেটওয়ার্ক গ্রহণ করেনি। ২০০৬ সালে, তিনি ফ্লাইবয়েস সিনেমায় উপস্থিত হন। তিনি ২০০৮ সালের ক্যাডিলাক সিটিএস এবং হাউস পর্ব "ব্যথামুক্ত" এর একটি বিজ্ঞাপনেও উপস্থিত ছিলেন। ২০১০ সালে, হেন্ডারসন গ্রে এর অ্যানাটমি নির্মাতা শন্ডা রাইমসের স্বল্পকালীন টেলিভিশন সিরিজ অফ দ্য ম্যাপে অভিনয় করেছিলেন।  ২০১৪ সালে, তিনি মাল্টি-প্ল্যাটফর্ম অস্ট্রেলিয়ান ড্রামা টেলিভিশন সিরিজ সিক্রেটস অ্যান্ড লাইস এবং সানডান্সটিভি নাটক সিরিজ দ্য রেড রোডে অভিনয় করেছিলেন।
২০১৫ সালে, হেন্ডারসন জ্যাক গিলেনহালের সাথে এভারেস্টে আবির্ভূত হন। সে বছর জুনে ডেডলাইন জানিয়েছিল যে সিরিজের প্রধান এলেন পম্পেওর মেরিডিথ গ্রে -এর প্রতি সম্ভাব্য প্রেমের আগ্রহ হিসেবে তিনি নভেম্বরে গ্রে এর অ্যানাটমিতে যোগ দেবেন। অভিনেতা দু'বছর পরে বেরিয়ে গেলেন, অক্টোবর ২০১৭ সালে তার চূড়ান্ত উপস্থিতি। হেন্ডারসন ডেডলাইনকে বলেছিলেন যে, তার প্রস্থান একটি গল্প-ভিত্তিক সিদ্ধান্ত, যোগ করে, "এটি আমার শেষ বছর ছিল তাই আমি আশা করছিলাম নাথানের গল্পের গল্পটি শেষ হয়ে যাবে।"
২০১৯ সাল থেকে, হেন্ডারসন নেটফ্লিক্স সিরিজ ভার্জিন রিভারে সহ-অভিনয় করেছেন, যিনি পিটিএসডি সহ প্রাক্তন সামুদ্রিক জ্যাক শেরিডানের ভূমিকা পালন করছেন। ২০২০ সালের ডিসেম্বরে সিরিজটি তৃতীয় মৌসুমের জন্য নেটফ্লিক্স দ্বারা পুনর্নবীকরণ করা হয়েছিল।
ব্যক্তিগত জীবন
২০১৭ সালে, লস এঞ্জেলেসে তার একটি বাড়ি, একটি কুকুর এবং সাথে ছিল তার এক বান্ধবী।
এরিক রাসেল
উইলিয়াম এরিক রাসেল (Eric Russell; জন্ম: ৩ জুলাই, ১৯৩৬) ডাম্বার্টনে জন্মগ্রহণকারী ও স্কটল্যান্ডীয় বংশোদ্ভূত, প্রথিতযশা ও সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৬১ থেকে ১১৯৬৭ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্স দলের প্রতিনিধিত্ব করেছেন। দলে তিনি মূলতঃ উদ্বোধনী ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শীতা দেখিয়েছেন এরিক রাসেল।
কাউন্টি ক্রিকেট
১৯৫৬ থেকে ১৯৭২ সাল পর্যন্ত মিডলসেক্সের পক্ষে নিয়মিতভাবে কাউন্টি ক্রিকেটে অংশগ্রহণ করেছিলেন। দীর্ঘদেহী এরিক রাসেল লেট কাট ও লেগ গ্ল্যান্সে সবিশেষ দক্ষ ছিলেন। মিডলসেক্সের শীর্ষসারির ব্যাটসম্যান জ্যাক রবার্টসনের সহজাত উত্তরাধিকারী হবার অনেকগুলো গুণাবলীর অধিকারী ছিলেন। ধ্রুপদী ঘরানার ডানহাতি ব্যাটসম্যান হিসেবে যথেষ্ট সুনাম কুড়িয়েছেন।
২০ বছর বয়সে ১৯৫৬ সালে মিডলসেক্সের সদস্যরূপে যোগদান করেন। এরপর থেকে চারশতাধিক খেলায় অংশ নিয়ে পঁচিশ সহস্রাধিক প্রথম-শ্রেণীর রান তুলেছিলেন। এ সময়ে তিনি ৪১টি শতরানের ইনিংস খেলেন। ১৯৬৪ সালে বোর্নমাউথে হ্যাম্পশায়ারের বিপক্ষে খেলোয়াড়ী জীবনের সর্বোচ্চ ১৯৩ রান তুলেছেন।
আঘাতের কারণে তার খেলোয়াড়ী জীবনে বাঁধার প্রাচীর গড়ে ওঠে। এছাড়াও, জিওফ বয়কট ও জন এডরিচের একাধিপত্যও এর অন্যতম কারণ ছিল।
স্বীয় সক্ষমতাকে তুলে ধরতে তেরোবার মৌসুমে সহস্রাধিক রানের মাইলফলকে পৌঁছেন। ১৯৬৪ সালে ৪৫.৯২ গড়ে ২৩৪৩ রান তুলেন যা তার মৌসুমে সেরা। তিন মৌসুমে দুই সহস্রাধিক রান করতে পেরেছেন। এছাড়াও, মাঝে-মধ্যে মিডিয়াম পেস বোলিং করে ২২ উইকেট পেয়েছেন। পাশাপাশি ৩০৪টি ক্যাচ তালুবন্দী করেছেন তিনি।
টেস্ট ক্রিকেট
২১ অক্টোবর, ১৯৬১ তারিখে লাহোরে স্বাগতিক পাকিস্তানের বিপক্ষে টেস্টে ক্রিকেটে অভিষেক ঘটে তার। ঐ একই দলের বিপক্ষে লর্ডসে ২৭ জুলাই, ১৯৬৭ তারিখে সর্বশেষ টেস্টে অংশ নিয়েছিলেন এরিক রাসেল। ইংরেজ দলের সাথে তিনবার বিদেশ গমন করেন। সতীর্থদের সাথে মানিয়ে নিতে পারেননি। এছাড়াও, উগ্র মেজাজে খেঁই হারিয়ে ১৯৬৫-৬৬ মৌসুমের অ্যাশেজ সিরিজে হাতে গুরুতর আঘাত পান। ফলশ্রুতিতে, প্রথম টেস্ট শেষেই দেশে ফিরে আসতে হয় তাকে।
ব্রিসবেনের নিজস্ব চতুর্থ টেস্টে স্বাগতিক অস্ট্রেলিয়ার বিপক্ষে ৭০ রান করলেও উপর্যুপরি আঘাতের কবলে পড়েন। পরবর্তী দুই বছরে ছয় টেস্টে অংশ নিলেও নিজেকে দলে প্রতিষ্ঠিত করতে পারেননি। সাতটি সিরিজে অংশ নিয়ে পাঁচটি দলের বিপক্ষে তিনি এই ১০টি টেস্ট খেলেছেন। অংশগ্রহণকৃত ১৮টি ইনিংসে দুইটিমাত্র অর্ধ-শতরানের ইনিংস খেলে স্বীয় নামের প্রতি সুবিচার করতে পারেননি।
ক্রিকেট সংবাদদাতা কলিন বেটম্যানের অভিমত, পরিচ্ছন্ন ও নিশ্চিতধর্মী উদ্বোধনী ব্যাটসম্যান হওয়া সত্ত্বেও তিনি কখনো ইংল্যান্ড দলের পক্ষে নিজেকে মানিয়ে নিতে পারেননি।
অবসর
প্রথম-শ্রেণীর ক্রিকেট থেকে অবসর গ্রহণের পর দুই মৌসুম মাইনর কাউন্টিজে বার্কশায়ারের পক্ষে খেলেছেন। লর্ডসে থাকাকালীন শিপলেক কলেজে অধ্যাপনা করেছেন। পরবর্তীতে এমসিসির শেনলি ক্রিকেট সেন্টারের উন্নয়নে গুরুত্বপূর্ণ ভূমিকা পালন করেছেন।